கேள்வி: சத்தியேந்திரா குமாரசுவாமி பற்றி விளக்கவும்.
பதில்: சத்தியேந்திரா குமாரசுவாமி (''Satyendra Coomaraswamy'', 1920 – 15 சனவரி 1988) இலங்கையின் முன்னாள் முதல் தரத் துடுப்பாட்டம் துடுப்பாட்டம் வீரரும், இலங்கைத் துடுப்பாட்ட அணியின் முன்னாள் தலைவரும் ஆவார். சத்தியேந்திரா சி. குமாரசுவாமி, மங்கையர்க்கரசி ஆகியோருக்குப் பிறந்தவர். கொழும்பு றோயல் கல்லூரியில் கல்வி பயின்ற இவர் கல்லூரித் துடுப்பாட்ட அணியில் ரோயல்-தோமியன் போட்டிகளில் விளையாடினார். இடை-நிலை துடுப்பாட்ட வீரரான இவர் கழல் திருப்பம்ப் பந்து வீச்சாளர் ஆவார். தமிழ் யூனியன் துடுப்பாட்டக் கழகத்திற்காக விளையாடினார். 1948 ஆம் ஆண்டில் இலங்கைத் துடுப்பாட்ட அணிக்காக முதற் தடவையாக விளையாடினார். ஆத்திரேலியா அணிக்கு எதிரான தனது முதலாவது போட்டியில் ஆர்வி, ஏமன்சு ஆகியோரை அடுத்தடுத்த பந்துகளில் ஆட்டமிழக்கச் செய்து மொத்தம் நான்கு இலக்குகளைக் கைப்பற்றினார். 1948-49 இல் மேற்கிந்தியத் தீவுகளுக்கு எதிரான தொடர் போட்டியில், முதல் ஆட்டத்தில் 6, 35 ஓட்டங்களையும், இரண்டாவது ஆட்டத்தில் 57, 41 ஓட்டங்களையும் பெற்றார். 1949-50 இல் இலங்கை அணியில் பொதுநலவாய XI அணிக்கு எதிரான போட்டிகளில் விளையாடினார். 1950 இல் தமிழ் யூனியன் அணித் தலைவராக விளையாடினார். சத்தியேந்திரா குமாரசுவாமி இலண்டன் மேரிலிபோன் துடுப்பாட்ட அணியின் கௌரவ உறுப்பினராக இருந்தார். கொழும்பு ரோயல் கல்லூரியில் பல்கலைக்கழகங்களுக்கு அறிவியல் துறையில் தெரிவாகும் சிறந்த மாணவருக்கு இவரது நினைவாக விருது வழங்கப்படுகிறது.